Cenazayê 4 şerwananê YPGyî yê ke 3yê tebaxe de hêrişê dewleta tirke de şehîd bibî, Qamişlo de bi merasîmêkê pîlî ameyî definkerdene. Temsîlkarê Kongreya Starî, Îdareyê Xoserî zî tede xeylêk kesî tewrê merasîmî bîyî.
Cenazayê Diyar Xelîl (Diyar Şoreş), Berzan Şêxmûs (Gerzan Qamişlo), Ehmed Semo (Hêwa Qamişlo) û Aram Îbrahîm (Orhan Qamişlo) ameyî berdene bi Goristanê Şehîd Delîl Saroxanî.
Merasîm de Hemsereka Meclîsê Keyeyanê Şehîdan a Herêma Cizîre Hêvî El Seyd pare kerd ke ganî her kes wayîrê şehîdan vejîyo û welatê xo bipawo.
Fermandarê Meclîsê Leşkerî Nezîr Sofîyî zî ard ziwan ke ê do heta peynî seba şehîdan vera hêrşanê îşxalî xo ver bidê.
Dima ke şehadetnameyî ameyî dayene keyeyan cenazayî pê sloganan ameyî definkerdene.
